Lampard salahkan Silva, Alonso
CHELSEA bangkit daripada ketingalan 3-0 untuk mencatatkan keputusan seri 3-3 ke atas di West Brom, sementara Manchester United diselamatkan oleh penalti Bruno Fernandes pada minit ke-100, yang diberikan setelah wisel sepenuh masa, untuk menewaskan Brighton 3-2. Everton bagaimanapun mengatur langkah awal di Liga Premier apabila mereka memperoleh kemenangan ketiga berturut-turut dalam keadaan penuh kontroversi, 2-1 ke atas Crystal Palace. Pengurus Chelsea, Frank Lampard memberikan kepercayaan kepada Thiago Silva  untuk mengepelai Skuad Chelsea pada penampilan sulungnya di Liga Perdana bagaimanapun kesilapan pemain kelahiran Brazil itu 45 minit separuh masa pertama menjadi mimpi buruk buat The Blues. Callum Robinson memanfaatkan kesilapan dilakuan Marcos Alonso dan Silva untuk meledakan dua gol  ke gawang Chelsea yang dikawal  Willy Caballero menggantikan Kepa Arrizabalaga. Kyle Bartley menambah duka The Blues menjadikan kedudukan 3-0 buat Baggies, Chelsea telah membelanjakan £220 juta untuk merapatkan jurang dengan Liverpool dan Manchester City dalam perlumbaan gelaran dan bahkan semangat pada babak kedua, membawa kepada empat mata berjaya di kumpul daripada tiga perlawanan tidak dapat menyembunyikan rasa malu mereka dalam membela Lampard. “Dua mata hilang.Anda boleh mengadakan sebanyak mungkin pertemuan yang anda mahukan, tetapi jika anda melakukan kesalahan yang jelas, anda memberikan diri anda gunung untukdidaki,” kata Lampard. Lampard seakan tidak percaya apabila pasukan bimbingannya ketinggalan 0-3 apabila Kyle Bartley mudah menampan masuk bola yang berpunca dari sepakan sudut. Lampard tidak berselindung selepas perlawanan, dengan berterus terang bahawa beliau sebenarnya mengharapkan lebih lagi daripada pertahanan berpengalaman seperti Alonso dan Silva. “Kesilapan, satu kesilapan yang jelas. Pertama, Marcos menanduk di bahagian tengah bola bagi membolehkan mereka mengatur serangan. “Thiago juga melakukan kesilapan, dia sudah cukup berpengalaman untuk mengetahui kesilapan yang dilakukannya dan kami semua tidak boleh menerimanya pada hari pertama penampilannya,” kata Lampard. -AFP 
See author's posts
